# 3. samling

# Tema: Påskemorgen

Utviklet av Elverum prestgjeld

**Utstyr:**

* Engel
* Steiner til graven
* Ark med info om gudstjenesten
* Gul kartong
* Gule ark
* Sommerfugl-ark
* Svarte piperensere
* Saks
* Lim
* Sytråd og tape til oppheng

**Samlingsstund:**

* Hilserunde
* Sang: *Dine hender er fulle av blomster*
* Tenne lys for hverandre i lysgloben
* Repetisjon fra forrige gang. Hva fortalte vi om da? Hvor langt i påsken har vi kommet i fortellingen vår? I dag skal vi høre om det som skjedde den tredje dagen etter at Jesus døde på korset. Dette er dagen for glede! Dette er dagen som gjør at vi ikke trenger å være redd for døden.

**Lek: Kongen befaler**

* En person er *konge* og bestemmer hva som skal gjøres. Sier kongen «kongen befaler hopp», så må alle deltakerne hoppe. De som ikke gjør det er ute av leken. Hvis kongen derimot ikke sier «kongen befaler» først, men bare sier «hopp», skal kommandoen ikke utføres. Den som gjør det er ute av leken. Den (eller de) som står igjen til slutt vinner og får være konge i neste runde.
* Leken blir enda vanskeligere hvis kongen også gjør det som skal gjøres, også når han ikke sier ”kongen befaler” først. Deltakerne har lett for å hoppe når kongen hopper, selv om de egentlig ikke skal det.

**Fortellingen om påskemorgen:**

* Fortelles muntlig ved hjelp av flanellograf.
* Bibeltekst: Matt. 28, 1-20
* Undre oss over påskemysteriet. Hva betyr det? For oss?
* Påskelandskap: Sett på graven og engelen. Nå er landskapet ferdig. Snakk om det dere har laget.

**Sang:** *Hosianna*

*Påskemorgen slukker sorgen.*

*Deg være ære*

**Formingsaktivitet:**

* Påskesol i gul kartong
  + Fortell at sola danser første påskedag. Hvis man går opp på et høyt sted tidlig om morgenen første påskedag, da vil man se at sola danser.
  + Klipp ut to sirkler i gul kartong.
  + Lim solstrålene fast rundt den ene sirkelen.
  + Ta lim på innsiden av den andre sirkelen og lim den oppå den første.
  + Sett sytråd i solene.
* Sommerfugl – symbolet på nytt liv
  + Brett de to arkene (ett lite og ett stort) som trekkspill.
  + Brett piperenseren i to og bøy den rundt de to trekkspillene.
  + Lim sammen i miden og nederst.

**Avslutning:**

* Stå i ring, alle holder hverandre i hendene.
* Sang: *Jeg folder mine hender små (1.vers):*

**Jeg folder mine hender små**

**i takk og bønn til deg.**

**La alle barn i verden få det**

**like godt som jeg.**

Husk å dele ut ark om gudstjenesten!